Papaver cambricum

Mitxoleta horia (Papaver cambricum, lehen Meconopsis  cambrica) Papaveraceae familiako landare belarkara bizikorra da. Izen hori mitxoleten familiako kide delako du. Ohikoa da mendebaldeko  Europako eskualdean aurkitzea, Britania Handian, Irlandan, Frantzian eta Iberiar penintsulan bezalako lekuetan.
thumb
Lore horiak eta laranjak ditu, eta lorategiko landare gisa landatzen da, hein handi batean.

 Karaktereak 
Landare iraunkorra, zurtoin adartua eta pedunkulu iletsu samarra dituena; latex horia. Hosto pinnatuak, segmentu obalekin, koskadunekin, azpialdean glaukoak; peziolo luzeak dituzten basalak. Lore bakartiak, 4 -7 cm-koak, 4 petalo hori eta sepalo iletsuekin. Fruitu ilegabea, goialdean moko motza duen borra itxurakoa. 

 Habitata 
Baso hostogalkorretan, hezeetan eta itzaltsuetan aurkitzen dira. Lur sakon eta nahasietan hazten da maiz, nutriente kopuru handiak pilatzen direnetan.

 Banaketa 
Mendebaldeko Europako eskualdean dago, hala nola  Gales, Irlanda, Ingalaterra, Espainia eta Frantzian. Ingelesez Welsh poppy deitzen zaie.

 Taxonomia eta filogenia 
Carlos Linneos-ek espezieari Papaver cambricum izena eman zion bere Species Plantarum lanean, 1753an. Louis Viguier-ek, 1814an Papaver-engandik banatu zuen eta Meconopsis genero berriko espezie eredugarri bihurtu zuen. Arrazoietako bat estilo baten presentzia izan zen, beste Papaver batzuek ez bezala, hauek disko batean multzokatutako estigma zurtoinik gabekoak baitituzte. Ondoren, Himalaian eta inguruko eskualdeetan aurkitutako espezie asko generoari esleitu zitzaizkion, eta horien artean M. cambrica izan zen Europako espezie bakarra.

Hala ere 2011n argitaratutako analisi molekular batek erakutsi zuen P. cambricum ez dagoela filogenetikoki Meconopsis generoarekin erlazionatuta, Papaver-ekin baizik, eta horrek jatorrizko izena berreskuratu beharko litzatekeela iradokitzen du. Horrek Meconopsis espezie tipikorik gabe utziko zuen eta beraz, izen baliozkorik gabe, M. cambrica nomen conservandum bezala mantentzen ez bazen.(6). 2017an Meconopsis asiarrarentzat bakarrik mantentzeko proposamen bat onartu zen, Meconopsis regia motako espeziearentzat.

 Oharrak 
Meconopsis hitzak grekoz “mitxoleta” eta “Kanbriar” esan nahi du (Cambria = Gales hitzetik)

2006ko otsailaren 24an, Galesko Plaid Cymru alderdi politikoak mitxoleta horia hartu zuen bere alderdiaren logotipo gisa.

 Galeria 

 Erreferentziak 

 Kanpo estekak  

Kategoria:Papaveraceae
Kategoria:Belarrak
Kategoria:Europako flora